### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

[adresse] er den 10. marts 2021 blevet tilmeldt miljøministerens konkurrence om at blive Danmarks Vildeste Kommune. Med Et Grønnere Aarhus og Et [adresse] med mere blåt er der mange gode initiativer i gang i [adresse]. Samtidig med vedtagelsen af de to strategiske politikker med mål og retning, har man sat handling bag ordene, ved at afsætte midler til naturformidling, klimatilpasning, klimafond, biodiversitet og rekreative tiltag i åbent land og by. Det har Byrådet gjort for at bidrage til håndtering af de globale kriser med klimaændringer og nedgang i biodiversitet.

Konkurrencen om at blive Danmarks Vildeste Kommune er skudt i gang. I løbet af 2022 er der tv-optagelser, og en vinder bliver kåret. Optagelserne bliver optagelserne vist på tv i 2023. Der skal løbende ske opdatering af initiativer på en offentlig side, så alle kan følge indsatserne for at blive en vildere kommune. De tiltag der bedømmes ud fra skal være igangsat i 2021 og 1. halvår af 2022.

[adresse] har meget at vise frem, men skal man vinde konkurrencen, fordrer det også at man kommer med noget nyt. Det kræver en indsats med en klar kommunikation, stort netværk, engagement og facilitering af de gode, ”vilde” ideer, som løfter det nuværende arbejde. Det kunne være:

* start af en crowdfunding, hvor borgerne bidrager med midler til at købe et stykke landbrugsjord til ny natur
* styrke bestanden af sjældne sommerfugle ved [adresse] sammen med Danmarks Naturfredningsforening og samtidig arbejde med at skabe gode betingelser for sommerfugle i byen, så de ”smager på [adresse]”
* så flere vilde blomsterblandinger ud på offentlige arealer
* skabe vild natur på virksomheders udenomsarealer
* fjerne sort asfalt i en skolegård eller på en vej for at skabe plads til det grønne og naturen inkl. arter, der kan indgå i skoleundervisningen

**Eventuelle input til hvem, hvad, hvordan og hvor mange ressourcer**

For at kunne håndtere konkurrencen, er der behov for styring og koordinering. Det vurderes, at en projektansættelse i to år og dedikerede ressourcer til udviklingsopgaven, kan bidrage med det nødvendige fokus og mandetimer for at være med. Der foreslås afsat en ramme på 2,3 mio. kr. til opgaven.

Kontaktperson fra partiet: Clavs Larsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.